[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 15.12.2006

KOM(2006) 799 endelig

RAPPORT FRA KOMMISSIONEN

Det Europæiske Fællesskabs rapport over den tildelte mængde (i henhold til artikel 7, stk. 1, i Europa-Parlamentets og Rådets beslutning 280/2004/EF om en mekanisme til overvågning af emissioner af drivhusgasser i Fællesskabet og til gennemførelse af Kyoto-protokollen)

1. INDLEDNING

Denne rapport er et sammendrag af den tekniske rapport, der er blevet udarbejdet af Det Europæiske Miljøagentur (EMA) og på Det Europæiske Fællesskabs (EF) vegne skal forelægges for sekretariatet for De Forenede Nationers Rammekonvention om Klimaændringer (UNFCCC) for at lette beregningen af den tildelte mængde i henhold til artikel 7 og 8 i Kyoto-protokollen (KP) og godtgøre Fællesskabets evne til at kunne føre regnskab over sine emissioner og sin tildelte mængde i den første forpligtelsesperiode i overensstemmelse med KP (rapporten om "den tildelte mængde").

KP blev ratificeret af EF og dets medlemsstater (MS) den 31. maj 2002. I forbindelse med godkendelsen erklærede Fællesskabet, at det selv og dets medlemsstater i fællesskab ville opfylde deres respektive emissionsbegrænsnings- og emissionsnedskæringsforpligtelser i henhold til protokollens artikel 3, stk. 1, i overensstemmelse med protokollens artikel 4. På ratificeringstidspunktet var følgende 15 stater medlemmer af EF: Østrig, Belgien, Danmark, Tyskland, Grækenland, Finland, Frankrig, Irland, Italien, Luxembourg, Nederlandene, Portugal, Spanien, Sverige og Det Forenede Kongerige. Det var også disse 15 stater, der var medlemmer af EF, da KP blev vedtaget i december 1997. Ifølge KP's artikel 4, stk. 4, påvirker det ikke Fællesskabets forpligtelser i henhold til protokollen, at yderligere 10 MS er tiltrådt efter protokollens vedtagelse. Fællesskabets beregning af den tildelte mængde henviser derfor til de her nævnte 15 MS (EU-15). Rapporten om den tildelte mængde indeholder også oplysninger om de 8 nye MS, som har kvantificerede emissionsbegrænsnings- eller emissionsnedskæringsforpligtelser i henhold til KP (Den Tjekkiske Republik, Estland, Ungarn, Letland, Litauen, Polen, Slovenien og Slovakiet). Cypern og Malta har ikke kvantificerede emissionsbegrænsnings- eller emissionsnedskæringsforpligtelser i henhold til KP og er derfor ikke medtaget i denne rapport.

Ifølge UNFCCC's beslutning 13/CMP.1 (gennemførelsesbestemmelser for regnskabsførelse over de tildelte mængder i henhold til KP, artikel 7, stk. 4), skal rapporten om den tildelte mængde består af to dele, således som det er tilfældet med denne fremstilling.

2. DEL 1

a) Fuldstændige opgørelser over menneskeskabte emissioner af drivhusgasser (DHG), fordelt på kilder, og optagelse af dem, fordelt på dræn

De fuldstændige opgørelser over menneskeskabte emissioner af drivhusgasser fordelt på kilder og optagelse af dem fordelt på dræn, som ikke omfattes af Montreal-protokollen i samtlige år fra 1990 til 2004, er medtaget i bilag I (EF's opgørelsesrapprot) og bilag II (fælles format for oplysningsskemaer for EU-15 og EU-25) i EF's rapport over "den tildelte mængde", således som den er blevet udarbejdet af EMA. Oplysningerne i disse DHG-opgørelser er grundlaget for beregning af EF's tildelte mængde, således som der gøres rede for den i denne meddelelse.

b) Det Europæiske Fællesskabs valg af referenceår for HFC, PFC og SF 6 i overensstemmelse med artikel 3, stk. 8

EF's emissioner i referenceåret er summen af emissionerne i de respektive referenceår, som er blevet valgt af de 15 MS, der besluttede at opfylde deres respektive forpligtelser i henhold til artikel 3 i KP i fællesskab. Denne regel gælder også referenceåret for hydrofluorcarboner (HFC), perfluorcarboner (PFC) og svovlhexafluorid (SF6). For disse gasser kan de parter, der omfattes af bilag I i KP, vælge enten 1995 i overensstemmelse med artikel 3, stk. 8, i KP eller referenceåret for en anden bilag A drivhusgas (som regel 1990). Østrig, Frankrig og Italien har valgt 1990 som referenceår for disse gasser, alle de øvrige MS har valgt 1995. Referenceåret for alle andre DHG-emissioner, der omfattes af KP, er 1990 for EU-15.

De nye MS, der har forpligtelser i henhold til KP, har valgt 1995 som referenceår for HFC, PFC og SF6, det gælder dog ikke Slovakiet, der har valgt 1990 som referenceår for fluorgasser. Referenceåret for alle andre DHG-emissioner, der omfattes af KP, er 1990, det gælder dog ikke Polen (1988), Slovenien (1986) og Ungarn (1985-1987).

c) Aftale i overensstemmelse med artikel 4, ifølge hvilken en part kan indgå aftale med andre parter om at opfylde forpligtelserne i henhold til artikel 3 i fællesskab

KP giver i artikel 4 parterne mulighed for at opfylde deres respektive forpligtelser i henhold til artikel 3 i fællesskab ved at optræde inden for rammerne af en regional økonomisk samarbejdsorganisation og arbejde sammen med den. EF og dets MS har aftalt at opfylde de respektive forpligtelser i henhold til artikel 3, stk. 1, i KP i fællesskab (aftalen om fælles opfyldelse) og opstille kvantificerede forpligtelser til emissionsbegrænsning og emissionsnedskæring for Fællesskabet og dets MS i den første forpligtelsesperiode fra 2008-2012. Disse forpligtelser fastsætter den tildelte mængde i overensstemmelse med KP for de enkelte MS. Aftalens fulde tekst findes i Rådets beslutning om godkendelse af KP[1] og blev anmeldt til UNFCCC's sekretariat i forbindelse med Fællesskabets og dets MS's ratificering.

d) Beregning af den tildelte mængde i overensstemmelse med artikel 3, stk. 7 og 8, på grundlag af opgørelsen over menneskeskabte emissioner af drivhusgasser, der ikke omfattes af Montreal-protokollen, og optagelse af dem fordelt på dræn

EF's tildelte mængde i henhold til artikel 3, stk. 7 og 8, er lig med den procentdel, der angives for Fællesskabets emissioner i bilag B til KP (92 %) i referenceåret ganget med 5. Fællesskabets emissioner i referenceåret er på 4 276 359 577 t karbondioxidækvivalent (CO 2 ækv.) og er lig med summen af EU-15's drivhusgasemissioner i referenceåret. De tildelte mængder, EF og dets MS får som resultat af denne beregning, fastsættes i beslutning xxx/2006/EF[2]. Fællesskabets tildelte mængde er på 19 682 555 325 t CO 2 ækv . Beregningerne af Fællesskabets tildelte mængde og de respektive mængder, der tildeles de enkelte MS, fremgår af tabel 1. De tildelte mængder til de nye MS fremgår af tabel 2. Den tildelte mængde for hver enkelt MS skal fremgå af den pågældende MS's register.

Revisionen af MS's emissionsdata for referenceåret i henhold til KP giver en aritmetisk forskel på 11 403 608 t CO 2 ækv. mellem EF's tildelte mængde og summen af de tildelte mængder, der tilfalder de enkelte medlemsstater i EU-15. Ifølge beslutning xxx/2006/EF skal denne forskel indgå som tildelte enheder i EF's register.

Tabel 1: De af Det Europæiske Fællesskabs og dets medlemsstaters emissioner og tildelte mængder i referenceåret, som omfattes af aftalen om fælles opfyldelse

Medlemsstat/EF | Emissioner i referenceåret | Emissioner i 1990 på grund af skovrydning (artikel 3, stk. 7, i Kyoto-protokollen) | Kvantificeret forpligtelse til emissions-nedskæring (bilag B i Kyoto-protokollen) | Beregnet tildelt mængde |

Ton CO2 ækv. | Ton CO2 ækv. | % | Ton CO2 ækv. |

Det Europæiske Fællesskab | 4 276 359 577 | 1 619 634 | 92% | 19 682 555 325 |

Kvantificeret forpligtelse til emissions-begrænsning eller emissions-nedskæring ifølge aftale om fælles opfyldelse |

Østrig | 78 959 404 | F/I | 87% | 343 473 407 |

Belgiem | 146 890 526 | F/I | 92.5% | 679 368 682 |

Danmark | 69 323 336 | Ingen emissioner på grund af skovrydning | 79% | 273 827 177 |

Finland | 71 096 195 | F/I | 100% | 355 480 975 |

Frankrig | 563 925 328 | F/I | 100% | 2 819 626 640 |

Tyskland | 1 232 536 951 | F/I | 79% | 4 868 520 955 |

Grækenland | 111 054 072 | F/I | 125% | 694 087 947 |

Irland | 55 780 237 | Ingen emissioner på grund af skovrydning | 113% | 315 158 338 |

Italien | 519 464 323 | F/I | 93.5% | 2 428 495 710 |

Luxembourg | 12 688 140 | F/I | 72% | 45 677 304 |

Nederlandene | 214 588 451 | 280 212 | 94% | 1 008 565 720 |

Portugal | 60 938 032 | 973 829 | 127% | 386 956 503 |

Spanien | 289 385 637 | F/I | 115% | 1 663 967 412 |

Sverige | 72 281 599 | F/I | 104% | 375 864 317 |

Forenede Kongerige | 779 904 144 | 365 593 | 87.5% | 3 412 080 630 |

* Emissionerne i referenceåret omfatter ikke emissioner og optagelse, som skyldes arealanvendelse, ændringer i arealanvendelse og skovbrug (AÆAS), men medtager emissioner på grund af skovrydning for de MS, der kan anvende artikel 3, stk. 7, i KP. En række MS har ajourført deres DHG-opgørelser til denne rapport i forhold til de drivhusgasopgørelser, der blev forelagt for UNFCCC i april 2006.

Tabel 2: Emissioner i referenceåret og tildelte mængder til de nye MS, som har forpligtelser i henhold til artikel 3 i KPMedlemsstat | Emissioner i referenceåret, fraregnet AÆAS | Emissioner i 1990, som skyldes skovrydning og kan medregnes i henhold til Kyoto-protokollens artikel 3, stk. 7 | Kvantificeret forpligtelse til emissionsnedskæring(Kyoto-protokollens bilag B) | Beregnet tildelt mængde |

Ton CO2 ækv. | % | Ton CO2 ækv |

Den Tjekkiske Republik | 196 280 576 | F/I | 92% | 902 890 649 |

Estland | 43 022 295 | F/I | 92% | 197 902 558 |

Ungarn | 123 034 090 | F/I | 94% | 578 260 222 |

Letland | 25 894 218 | F/I | 92% | 119 113 402 |

Litauen | 48 103 464 | F/I | 92% | 221 275 934 |

Polen[3] | 565 829 000 | F/I | 94% | 2 673 496 300 |

Slovakiet | 73 360 100 | F/I | 92% | 337 456 459 |

Slovenien | 20 203 252 | F/I | 92% | 92 934 961 |

3. DEL 2

a) Beregning af reserven for forpligtelsesperioden i overensstemmelse med beslutning 11/CMP.1

Reserven for forpligtelsesperioden (RFP) er det laveste resultat af enten 90 % af en parts tildelte mængde beregnet i overensstemmelse med artikel 3, stk. 7 og 8, i KP eller 100 % af fem gange den senest reviderede opgørelse. Tabel 3 angiver RFP for de 15 EU-MS og for Det Europæiske Fællesskab. Tabel 4 viser reserverne for forpligtelsesperioden for de nye MS, som har kvantificerede forpligtelser til emissionsbegrænsning eller emissionsnedskæring i henhold til artikel 3 i KP.

Tabel 3: RFP for EF og EU-15 MS

Medlemsstat/EF | Beregnet tildelt mængde | RFP (Beregningsmetode for RFP: 90 % af den tildelte mængde) |

Ton CO2 ækv. | Ton CO2 ækv. |

Det Europæiske Fællesskab | 17 704 036 546 |

Østrig | 343 473 407 | 309 126 066 |

Belgien | 679 368 682 | 611 431 814 |

Danmark | 273 827 177 | 246 444 459 |

Finland | 355 480 975 | 319 932 878 |

Frankrig | 2 819 626 640 | 2 537 663 976 |

Tyskland | 4 868 520 955 | 4 381 668 860 |

Grækenland | 694 087 947 | 624 679 152 |

Irland | 315 158 338 | 283 642 504 |

Italien | 2 428 495 710 | 2 185 646 139 |

Luxembourg | 45 677 304 | 41 109 574 |

Nederlandene | 1 008 565 720 | 907 709 148 |

Portugal | 386 956 503 | 348 260 853 |

Spanien | 1 663 967 412 | 1 497 570 671 |

Sverige | 375 864 317 | 338 277 885 |

Det Forenede Kongerige | 3 412 080 630 | 3 070 872 567 |

Tabel 4: RFP for de nye MS, der har forpligtelser i henhold til artikel 3 i KP

Medlemsstat | RFP | Beregningsmetode for RFP |

Ton CO2 ækv. |

Den Tjekkiske Republik | 735,719,710 | 5*2003 opgørelse |

Estland | 106 806 120 | 5*2004 opgørelse |

Ungarn | 419 762 705 | 5*2004 opgørelse |

Letland | 53 730 643 | 5*2004 opgørelse |

Litauenia | 105 251 557 | 5*2004 opgørelse |

Polen | 1 942 365 000 | 5*2004 opgørelse |

Slovakiet | 255 230 824 | 5*2004 opgørelse |

Slovenien | 83 641 463 | 90% af den tildelte mængde |

b) Valg af mindsteværdier for kronedækningsgrad, areal og træhøjde til brug ved regnskabsførelse i henhold til artikel 3, stk. 3 og 4

MS har valgt tærskelværdier for definitionen på skov med henblik på at kunne aflægge rapport om skovrejsnings-, gentilplantnings- og skovrydningsaktiviteter i henhold til artikel 3, stk. 3, i KP. Da EF samler MS's oplysninger, har MS valgt tærskelværdier for de forlangte mindsteværdier for kronedækningsgrad, areal og træhøjde, som er i overensstemmelse med den skovdefinition, der benyttes i forbindelse med rapportaflæggelse til FAO. Tabel 5 giver en oversigt over MS's valg, således som de indgår i deres rapporter for at lette beregningen af den tildelte mængde. Tabel 6 viser den samme oversigt for de nye MS's vedkommende.

Tabel 5: EU-15 MS's valg af tærskelværdier for skovdefinition med henblik på aflæggelse af rapport i henhold til artikel 3, stk. 3

Medlemsstat | Mindsteværdi for kronedæknings-grad (%) | Minimal træhøjde (m) | Minimalt skovareal (ha) |

Østrig | 30 % | 2 | 0,05 |

Belgien | 20 % | 5 | 0,5 |

Danmark | 10 % | 5 | 0,5 |

Finland | 10 % | 5 | 0,5 |

Frankrig | 10 % | 5 | 0,5 |

Tyskland | 10 % | 5 | 0,1 |

Grækenland | Ikke opgivet | Ikke opgivet | Ikke opgivet |

Irland | 20 % | 5 | 0,1 |

Italien | 10 % | 5 | 0,5 |

Luxembourg | 10 % | 5 | 0,5 |

Nederlandene | 20 % | 5 | 0,5 |

Portugal | 10 % | 5 | 1 |

Spanien | 20 % | 3 | 1 |

Sverige | 10 % | 5 | 0,5 |

Det Forenede Kongerige | 20 % | 2 | 0,1 |

Tabel 6: De nye MS's valg af tærskelværdier for skovdefinition med henblik på aflæggelse af rapport i henhold til artikel 3, stk. 3

Medlemsstat | Mindsteværdi for kronedæknings-grad (%) | Minimal træhøjde (m) | Minimalt skovareal (ha) |

Den Tjekkiske Repuiblik | 30 % | 2 | 0,05 |

Estland | 30 % | 1,3 | 0,5 |

Ungarny | 30 % | 5 | 0,5 |

Letland | 20 % | 5 | 0,1 |

Litauena | 10 % | 5 | 0,1 |

Polen | 10 % | 2 | 0,1 |

Slovakiet | 20 % | 5 | 0,3 |

Slovenien | 30 % | 2 | 0,05 |

c) Valg af aktiviteter, som i henhold til artikel 3, stk. 4, skal medregnes i den første forpligtelsesperiode

Ifølge artikel 3, stk. 4, i KP kan aktiviteterne skovforvaltning, forvaltning af dyrkede arealer, forvaltning af græsarealer og genetablering af vegetationsdække medtages i regnskabsførelsen over emissioner og optagelse i den første forpligtelsesperiode. MS besluttede at medtage disse aktiviteter i deres nationale rapportaflæggelse i henhold til KP. EF's opgørelse og beregning af den tildelte mængde bygger på EU-15's valg af disse aktiviteter. Tabel 7 indeholder en oversigt over EU-15 MS's valg af aktiviteter i henhold til artikel 3, stk. 4, således som de indgår i deres rapporter for at lette beregningen af den tildelte mængde. Tabel 8 viser de nye nye MS's valg af aktiviteter i henhold til artikel 3, stk. 4.

Tabel 7: EU-15 MS's valg af aktiviteter i henhold til artikel 3, stk. 4

Medlemsstat | Skov-forvaltning | Forvaltning af dyrkede arealer | Forvaltning af græsarealer |

Østrig | - | - | - |

Belgien | - | - | - |

Danmark | X | X | X |

Finland | Ikke afgjort | Ikke afgjort | Ikke afgjort |

Frankrig | X | - | - |

Tyskland | Ikke afgjort | Ikke afgjort | Ikke afgjort |

Grækenland | Ikke afgjort | Ikke afgjort | Ikke afgjort |

Irland | - | - | - |

Italien | X | - | - |

Luxembourg | - | - | - |

Nederlandene | - | - | - |

Portugal | X | X | X |

Spanien | X | X | - |

Sverige | X | - | - |

Det Forenede Kongerige | X | - | - |

Tabel 8: Nye MS's valg af aktiviteter i henhold til artikel 3, stk. 4

Medlemsstat | Skovforvaltning | Forvaltning af dyrkede arealer | Forvaltning af græsarealer |

Den Tjekkiske Republik | X | - | - |

Estland | - | - | - |

Ungarn | X | - | - |

Letland | - | - | - |

Litauen | X | - | - |

Polen | X | Ikke afgjort | Ikke afgjort |

Slovakiet | - | - | - |

Slovenien | X | - | - |

d) Regnskabshyppighed for de enkelte aktiviteter i artikel 3, stk. 3 og 4

MS opgiver regnskabshyppigheden for aktiviteterne i artikel 3, stk. 3 og 4 i deres respektive rapporter for at lette beregningen af den tildelte mængde. Tabel 9 og 10 viser MS's valg.

Tabel 9: EU-15 MS's valg af regnskabshyppighed

Medlemsstat | Årsregnskab over de enkelte aktivitgeter i artikel 3, stk. 3 og 4 | Regnskab ved slutningen af den første forpligtelsesperiode af |

Østrig | hver enkelt aktivitet i artikel 3, stk. 3 |

Belgien | hver enkelt aktivitetet i artikel 3, stk. 3 |

Danmark | X |

Finland | hver enkelt aktivitet i artikel 3, stk. 3, aktiviteterne i artikel 3, stk. 4 ikke afgjort |

Frankrig | X |

Tyskland | Ikke afgjort | Ikke afgjort |

Grækenland | Ikke afgjort | Ikke afgjort |

Irland | hver enkelt aktivitet i artikel 3, stk. 3 |

Italien | hver enkelt aktivitet i artikel 3, stk. 3 |

Luxembourg | hver enkelt aktivitet i artikel 3, stk. 3 |

Nederlandene | hver enkelt aktivitet i artikel 3, stk. 3 |

Portugal | hver enkelt aktivitet i artikel 3, stk. 3 og 4 |

Spanien | hver enkelt aktivitet i artikel 3, stk. 3 og 4 |

Sverige | hver enkelt aktivitet i artikel 3, stk. 3 og skovforvaltning i artikel 3, stk. 4 |

Det Forenede Kongerige | hver enkelt aktivitet i artikel 3, stk. 3 og skovforvaltning i artikel 3, stk. 4 |

Tabel 10: Nye MS's valg af regnskabshyppighed

Medlems-stat | Årsregnskab | Regnskab ved den første forpligtelsesperiodes slutning over |

Den Tjekkiske Republik | hver enkelt aktivitetet i artikel 3, stk. 3 og skovforvaltning i artikel 3, stk. 4 |

Estland | hver enkelt aktivitet i artikel 3, stk. 3 |

Ungarn | hver enkelt aktivitet i artikel 3, stk. 3, og skovforvaltning i artikel 3, stk. 4 |

Letland | hver enkelt aktivitet i artikel 3, stk. 3 og skovforvaltning i artikel 3, stk. 4 |

Litauen | hver enkelt aktivitet i artikel 3, stk. 3 og skovforvaltning i artikel 3, stk. 4 |

Polen | hver enkelt aktivitet i artikel 3, stk. 3 og skovforvaltning i artikel 3, stk. 4 |

Slovakiet | hver enkelt aktivitet i artikel 3, stk. 3 |

Slovenia | hver enkelt aktivitet i artikel 3, stk. 3 og skovforvaltning i artikel 3, stk. 4 |

Hver enkelt MS aflægger regnskab over nettoemissioner og nettooptagelse for hver enkelt aktivitet i artikel 3, stk. 3, og artikel 3, stk. 4, hvis de har valgt dem, ved at udstede RMU eller slette KP-enheder på grundlag af den tilsvarende opgivne emission og optagelse fra disse aktiviteter og på grundlag af de særlige regnskabsregler. EF vil hverken udstede eller ophæve enheder, der bygger på den opgivne emission eller optagelse fra aktiviteterne i artikel 3, stk. 3 og 4. EF vil opgive summen af MS's samlede medregnede mængder, når det gælder disse aktiviteter, ved slutningen af forpligtelsesperioden og angive MS's samlede tillæg til eller fradrag fra deres tildelte mængde ved forpligtelsesperiodens slutning.

e) En beskrivelse af det nationale system i overensstemmelse med artikel 5, stk. 1, efter retningslinjerne for udarbejdelse af de oplysninger, der kræves i henhold til Kyoto-protokollens artikel 7

Formålet med EF's opgørelsessystem er at sikre nøjagtighed, sammenlignelighed, konsekvens, fuldstændighed, gennemsigtighed og rettidighed i de opgørelser, MS og Fællesskabet forelægger for UNFCCC i overensstemmelse med UNFCCC's retningslinjer for de årlige opgørelser.

Figur 1 viser EF's opgørelsessystem. Europa-Kommissionens Generaldirektorat (GD Miljø) er ansvarligt for udarbejdelsen af EF's opgørelse, mens de enkelte medlemsstater står for udarbejdelsen af deres egne opgørelser, der tjener som grundlag for EF's opgørelse. Følgende institutioner bistår GD Miljø med at udarbejde opgørelsen: EMA og dets europæiske temacenter for luft og klimaændringer (ETC/LKÆ) og følgende af Europa-Kommissionens øvrige GD: Eurostat og Det Fælles Forskningscenter (FFC).

Figur 1: EF's opgørelsessystem

[pic]

Europa-Kommissionen, Generaldirektoratet for Miljø

GD Miljø har i samråd med MS det overordnede ansvar for Fællesskabets opgørelse. MS skal i henhold til Europa-Parlamentets og Rådets beslutning 280/2004/EF[4] sende deres nationale opgørelser og opgørelsesrapporter til Europa-Kommissionen, GD Miljø, og Europa-Kommissionen, GD Miljø sender derpå EF's opgørelse og opgørelsesrapport til UNFCCC's sekretariat.

- Klimaændringsudvalget (KÆU), som blev nedsat ved artikel 9 i beslutning 280/2004/EF, bistår Kommissionen. Udvalget består af repræsentanter for MS under forsæde af Kommissionens repræsentant. Arbejdsgruppe 1 "Årlige opgørelser" er blevet oprettet som fast organ under KÆU med henblik på udveksling af oplysninger mellem Europa-Kommissionen (GD Miljø, Eurostat, FFC (Det Fælles Forskningscenter)), EMA (ETC/LKÆ) og MS.

Det Europæiske Miljøagentur (EMA)

EMA bistår GD Miljø i kraft af det arbejde, der udføres af ETC/LKÆ. ETC/LKÆ hjælper EMA med følgende aktiviteter:

- Tilrettelæggelse af indledende kontrol af MS's bidrag i samarbejde med Eurostat og FFC indtil den 28. februar og rundsendelse af resultaterne af den indledende kontrol (statusrapporter, konsekvens- og fuldstændighedsrapporter)

- Samråd med MS for at få klarlagt data og andre forelagte oplysninger

- Udarbejdelse og rundsendelse af udkastet til EF's opgørelse og opgørelsesrapport på grundlag af MS's bidrag inden 28. februar

- Udarbejdelse af endelig EF-opgørelse og opgørelsesrapport inden 15. april (sendes af Kommissionen til UNFCCC's sekretariat)

- Bistand til MS med indberetning af DHG-opgørelser i form af software-redskaber

- Vedligeholdelse af opgørelsesdatabasen og opgørelsesarkiverne

- Udførelse af kvalitetssikrings- og kvalitetskontrol- (KS/KK) procedurer i forbindelse med EF-opgørelsen som beskrevet i EF's KS/KK-program.

De særlige opgaver, der udføres af EMA og ETC/LKÆ, beskrives i de respektive årlige forvaltningsplaner. EMA's og ETC/LKÆ's opgaver lettes af Det Europæiske Miljøoplysnings- og Miljøovervågningsnet (Eionet), der består af EMA, som er samlingspunkt (bistået af de europæiske temacentre), og de nationale organer i de EMA-medlemsstater, der leverer og/eller analyserer nationale miljødata (se http://eionet.eea.eu.int/). MS tilskyndes til at benytte Eionets centrale dataarkiv og således gøre deres DHG-bidrag tilgængelige for Europa-Kommissionen og ETC/LKÆ (se http://cdr.eionet.eu.int/).

Det europæiske temacenter for luft og klimaændring (ETC/LKÆ)

ETC/LKÆ blev oprettet ved en aftale mellem den ledende organisation Milieu- en Natuurplanbureau (MNP) i Nederlandene og EMA i marts 2001. En ajourført rammeaftale vil få gyldighed fra den 1. januar 2007 og skal vare i fire år indtil 2010. ETC/LKÆ omfatter 11 organisationer og institutioner i otte europæiske lande. ETC/LKÆ's særlige opgaver beskrives i de respektive årlige forvaltningsplaner.

GD Eurostat

GD Eurostat bistår GD Miljø og samarbejder med EMA om KS/KK-opgaver i overensstemmelse med KS/KK-programmet og koncentrerer sig især om aktivitetsdata, navnlig energidata. GD Eurostats særlige opgaver beskrives i de respektive årlige forvaltningsplaner.

GD Det Fælles Forskningscenter (GD FFC)

GD FFC bistår GD Miljø og samarbejder med EMA om KS/KK-opgaver i forbindelse med EF's opgørelse og koncentrerer sig især om AÆAS og landbrug. GD FFC udfører disse opgaver i nøje samarbejde med MS og forskningsinstitutterne. GD FFC's særlige opgaver beskrives i de respektive årlige forvaltningsplaner.

Medlemsstaterne (MS)

EF's opgørelse bygger på de opgørelser, som indsendes af MS. Den samlede vurdering af Fællesskabets DHG-emissioner bør være en nøjagtig gengivelse af summen af MS's nationale DHG-opgørelser. MS er ansvarlige for udvælgelse af aktivitetsdata, emissionsfaktorer og andre parametre, der benyttes til de nationale opgørelser, samt for den korrekte anvendelse af de metoder, det mellemstatslige panel for klimaændringer (IPCC) angiver i sine retningslinjer, af IPCC's retningslinjer for god praksis og af IPCC's retningslinjer for god praksis i forbindelse med AÆAS. MS er også ansvarlige for at opstille KS/KK-programmer i forbindelse med deres opgørelser.

Retsgrundlaget for udarbejdelse af EF's opgørelse er beslutning 280/2004/EF.

Ifølge beslutning 280/2004/EF skal hver medlemsstat udarbejde et nationalt system. Rapporteringskravene til MS i henhold til beslutning 280/2004/EF præciseres nærmere i Kommissionens beslutning 2005/166/EF om gennemførelsesbestemmelser til Europa-Parlamentets og Rådets beslutning nr. 280/2004/EF om en mekanisme til overvågning af emissioner af drivhusgasser i Fællesskabet og til gennemførelse af Kyoto-protokollen[5].

Årlige procedurer

Den årlige procedure for udarbejdelse af Fællesskabets opgørelse består af følgende hovedelementer: MS sender hvert år inden den 15. januar deres årlige DHG-opgørelse til Europa-Kommissionens GD Miljø. Derpå foretager ETC/LKÆ, Eurostat og FFC den første kontrol af de indsendte data indtil den 28. februar. Den 28. februar rundsendes EF's DHG-opgørelse og opgørelsesrapport til MS for at få deres bemærkninger. MS kontrollerer de nationale data og oplysninger, der benyttes i EF's opgørelsesrapport og sender eventuelle ajourføringer og bemærkninger inden den 15. marts. Denne procedure sikrer, at EF's DHG-opgørelse og opgørelsesrapport sendes rettidigt til UNFCCC's sekretariat og sikrer samtidig, at EF's bidrag til UNFCCC's sekretariat er i overensstemmelse med medlemsstaternes bidrag til UNFCCC.

Kvalitetssikring og kvalitetskontrol (KS/KK) i forbindelse med Det Europæiske Fællesskabs opgørelse

Europa-Kommissionen (GD Miljø) er ansvarlig for KS/KK-aktiviteterne i forbindelse med EF's DHG-opgørelse, samt for at sikre, at KS/KK-programmets målsætninger opfyldes, og at der udarbejdes en KS/KK-plan. EMA er ansvarligt for den årlige udførelse af KS/KK-procedurerne i forbindelse med EF's opgørelse.

Da Fællesskabets opgørelse bygger på MS's årlige opgørelser, afhænger dens kvalitet af MS-opgørelsernes kvalitet, af MS's KS/KK-procedurer og af kvaliteten af EF-opgørelsens udarbejdelsesproces. Både MS og EF som sådan er for tiden i færd med at indføre KS/KK-procedurer for at kunne opfylde IPCC's regler for god praksis.

Fællesskabet har udarbejdet et KS/KK-program, som beskriver kvalitetsmålene og KS/KK-planen for opgørelsen, herunder ansvar og tidsplan for udførelse af KS/KK-procedurerne. Fællesskabets KS/KK-program gennemses hvert år og ændres eller ajourføres efter behov.

De overordnede målsætninger for EF's KS/KK-program er:

- at få udarbejdet en EF-opgørelse over DHG-emissioner og DHG-optagelse, som svarer til summen af MS's opgørelser over DHG-emissioner og DHG-optagelse

- at opstille hensigtsmæssige KS/KK-procedurer på EF-plan for at kunne opfylde de krav, der stilles af UNFCCC og KP

- at bidrage til forbedring af MS-opgørelsernes kvalitet, og

- at bistå med udførelsen af de nationale KS/KK-programmer.

Andre særlige målsætninger er blevet udarbejdet for at sikre, at Fællesskabets opgørelse opfylder UNFCCC's principper for opgørelse, dvs. gennemsigtighed, fuldstændighed, konsekvens, sammenlignelighed, nøjagtighed og aktualitet.

Der er desuden blevet udarbejdet en KS/KK-plan. Denne plan opstiller KK-procedurer før og mens opgørelsen udarbejdes. KS-procedurer, dokumentations- og arkiveringsprocedurer, tidsplaner for KS/KK-procedurer og bestemmelser for opgørelsesforbedringsplanen indgår også heri.

KK-procedurerne udføres på flere forskellige stadier under udarbejdelsen af EF's opgørelse. Først foretages der en række kontrolundersøgelser for at afgøre, om MS's data er konsekvente og fuldstændige, så de på en gennemsigtig måde kan sammensættes på fællesskabsplan. For det andet foretages der kontrolundersøgelser for at sikre, at dataene sammensættes korrekt på fællesskabsplan, så de opfylder de overordnede rapporteringskrav. For det tredje foretages der en række kontrolundersøgelser med henblik på dataarkivering og dokumentation for at opfylde forskellige andre målsætninger for datakvalitet.

På grundlag af EF's KS/KK-program blev der udarbejdet en kvalitetsstyringsvejledning, der omfatter alle enkeltheder i KS/KK-procedurerne (især checklister og formularer). EF's kvalitetsstyringsvejledning er opbygget på grundlag af kvalitetsstyringssystemets tre hovedprocesser (forvaltningsprocesser, opgørelsesudarbejdelsesprocesser og støtteprocesser).

Den kvalitetskontrol, der udføres under opgørelsens udarbejdelsesproces er et centralt led i kvalitetsvejledningen. Kvalitetskontrol foretages på tre planer: a) kvalitetskontrol af MS's bidrag, b) kvalitetskontrol af EF's opgørelsesarbejde og c) kvalitetskontrol af EF's opgørelsesrapport.

f) En beskrivelse af det nationale register, der føres i overensstemmelse med retningslinjerne for udarbejdelse af de oplysninger, der forlanges i henhold til Kyoto-protokollens artikel 7

Beskrivelsen af EF's nationale register følger rapporteringsvejledningen i beslutning 15/CMP.1, del II (indberetning af supplerende oplysninger i henhold til artikel 7, stk. 1, E. Nationale registre) i henhold til KP. EF-registret udarbejdes af GD Miljø og føres ikke på nuværende tidspunkt sammen med andre parters registre i et samlet system. Den software, der benyttes til udarbejdelse af EF's register, er blevet udviklet til handel med kvoter på grundlag af både EU's emissionshandelsordning og KP. Begge kræver, at deltagernes registre skal være i overensstemmelse med FN's dataudvekslingsstandarder, som er opstillet med henblik på KP.

Eventuelle uoverensstemmelser mellem EF's register og FN's uafhængige transaktionsjournal minimaliseres ved hjælp af den metode, der blev indført med henblik på at udarbejde registreringssystemet for EU's emissionshandelsordning. Der er også blevet truffet en række sikkerhedsforanstaltninger for at afværge uautoriserede indgreb og minimalisere driftsfejl. Offentligheden vil få adgang til relevant information i EF's register i overensstemmelse med international lovgivning, EF-lovgivningen og bestemmelserne i KP.

[1] Rådets beslutning 2002/358/EF af 25. april 2002 om godkendelse på Det Europæiske Fællesskabs vegne af Kyoto-protokollen til De Forenede Nationers rammekonvention om klimaændringer og om den fælles opfyldelse af forpligtelserne i forbindelse hermed, EFT L 130 af 15.5.2002, s.1.

[2] Kommissionens beslutning xx/2006/EF af xx december 2006 om fastsættelse af de respektive emissionsniveauer, der tildeles Fællesskabet og dets enkelte MS i henhold til Kyoto-protokollen i overensstemmelse med Rådets beslutning 2002/358/EF.

[3] Polen forelagde ikke den fuldstændige tidsserie for DHG-emissioner før 2004. Tabellens data for referenceåret er dem, Kommissionen modtog den 26. juni 2006. Polen opgav sin samlede tildelte mængde særskilt, den er ikke opført i tabellen og er ikke i overensstemmelse med disse data.

[4] Beslutning nr. 280/2004/EF af 11. februar 2004 om en mekanisme til overvågning af emissioner af drivhusgasser i Fællesskabet og til gennemførelse af Kyoto-protokollen.

[5] EUT L 55 af 1.3.2005, s. 57.